
Nyesési vizsgálatok karácsonyfa telepeken

Összefoglalás
Ebben a dolgozatban a különböző fenyőfajok nyesésével kívánok részletesen foglalkozni.
Megvizsgálom a karácsonyfa termelés hazai helyzetét, valamint a rendelkezésre álló hazai és külföldi szakirodalmakat.
Vizsgálataimhoz, mintaparcellákat ezeken belül mintafákat jelöltem ki. Bemutatom a parcellákat általánosan, termőhely szempontjából, tápanyag ellátottság szempontjából, valamint a növényeket tápanyag ellátottság szempontjából. A parcellák tápanyag ellátottság szempontjából történő értékeléséhez pH és tápanyag spektrum meghatározást végeztem. A növények tápanyag ellátottságának meghatározásához növényvizsgálatokat végeztem, melynek eredményeinek kiértékelése is megtörtént.
Bemutatom a különböző fenyőfajok morfológiai jellemzőit karácsonyfaként történő értékesítés szempontjából és kitérek a fajválasztásra is. Jellemzem a parcellákban előforduló korokozókat és károsítókat is.
Részletesen kitérek a nyugalmi állapotban végzett nyesésre, a zöldnyesésre, és a karácsonyfa formájának alakulása 2 vegetációs időszak alatt. Ez utóbbit valamint a nyesések hatásait a lenyesett ágak átmérőjének mérésével, a fa nyesésre való reagálásának megfigyelésével (gyantafolyás, a metszési felületek esetleges korhadása), valamint fotósorozatokkal mutatom be.
Végül kiértékelem a kapott eredményeket, javaslatokat teszek a nyesés időpontjának és erélyének a megválasztására, majd pedig levonom a következtetéseket.
Dolgozatomban azt kívánom bemutatni, hogy mennyire komplex és bonyolult feladat a fenyőfák nyesése, ha azokat karácsonyfaként kívánjuk értékesíteni.



